ΓΡΑΠΤΗ ΕΡΩΤΗΣΗ E-2304/02

υποβολή: Erik Meijer (GUE/NGL) προς την Επιτροπή

(25 Ιουλίου 2002)

Θέμα: Παρουσία καρκινογόνου ακρυλαμιδίου σε τηγανητές πατάτες, πατατάκια και άλλα τρόφιμα που τηγανίζονται ή ψήνονται σεψηλές θερμοκρασίες

1. Γνωρίζει η Επιτροπή ότι τα αποτελέσματα των σουηδικών ερευνών σχετικά με την παρουσία ακρυλαμιδίου σε τροφές πλούσιες σεδατάνθρακες που έχουν προετοιμασθεί σεψηλές θερμοκρασίες, όπως είναι

οι τηγανητές πατάτες και τα πατατάκια, επιβεβαιώθηκαν εν τω μεταξύ από ερευνητές σε άλλες χώρες, όπως από την ολλανδική αγορανομία (Keuringsdienst van Waren/KvW), και ότι στα τέλη Ιουνίου ομάδα εμπειρογνωμόνων της Παγκόσμιας Οργάνωσης Υγείας (ΠΟΥ) στη Γενεύη εξέφρασε την ανησυχία της για το θέμα αυτό·

2. Θεωρεί η Επιτροπή ρεαλιστική τηνπόθεση της KvW και του Ολλανδικού Εθνικού Ιδρύματος Δημόσιας Υγείας και Προστασίας του Περιβάλλοντος ότι οι άνθρωποι προσλαμβάνουν καθημερινά κατά μέσον όρο 27 μικρογραμμάρια ακρυλαμιδίου, εκ των οποίων το 80 % προσλαμβάνεται από τηγανητές πατάτες (κυρίως κατεψυγμένες) και πατατάκια, και ότι, στην Ολλανδία των 16 εκατ. κατοίκων, αυτό μπορεί να προκαλέσει ετησίως το θάνατο από καρκίνο 110 ατόμων, κυρίως παιδιών που καταναλώνουν μεγάλες ποσότητες αυτών των προϊόντων, πράγμα το οποίο σημαίνει αναλογικά ότι στον συνολικό πληθυσμό της ΕΕ παρόμοια διατροφική συνήθεια μπορεί να προκαλέσει το θάνατο περίπου 2 550 ατόμων ετησίως·

3. Το γεγονός ότι δεν διαπιστώνεται η παρουσία ακρυλαμιδίου σε βραστές τροφές, αλλά μόνο σε τηγανητές και ψητές τροφές, και ότι η περιεκτικότητα ακρυλαμιδίου σε τροφές που έχουν προετοιμασθεί σεψηλές θερμοκρασίες παρουσιάζει μεγάλες διαφορές, προσφέρει, κατά την άποψη της Επιτροπής, τη δυνατότητα να ληφθούν μέτρα, προκειμένου να τροποποιηθεί η διαδικασία προετοιμασίας αυτών των τροφών, ούτως ώστε η παρουσία ακρυλαμιδίου σε τροφές να περιορισθεί στο ελάχιστο δυνατό και ταυτόχρονα να μπορέσει να διαπιστωθεί ο τρόπος με τον οποίο ορισμένοι παραγωγοί επιτυγχάνουν καλύτερα από άλλους την αποφυγή της δημιουργίας ακρυλαμιδίου·

4. Προτίθεται η Επιτροπή — στο προστάδιο των περαιτέρω ερευνών που αναφέρει στις απαντήσεις της στις ερωτήσεις E-1350/02(1) και E-1404/02(2) σχετικά με την καρκινογόνο δράση του ακρυλαμιδίου — να εκπονήσει το ταχύτερο δυνατόν, στο πλαίσιο της ευρωπαϊκής ασφάλειας των τροφίμων, λεπτομερέστερες νομοθετικές ρυθμίσεις, τις οποίες πρέπει να τηρούν οι παραγωγοί τροφίμων που παρασκευάζονται σεψηλές θερμοκρασίες, ώστε οι τελευταίοι να μπορούν να διαθέτουν στην αγορά τα προϊόντα τους χωρίς κίνδυνο για τη δημόσιαγεία·

(1) βλέπε σελίδα 47.

(2) ΕΕ C 277 E της 14.11.2002, σελ. 201.

Απάντηση του κ. Byrne εξ ονόματος της Επιτροπής

(30 Σεπτεμβρίου 2002)

Η Επιτροπή έχει πλήρη επίγνωση των πρόσφατων επιστημονικών εξελίξεων όσον αφορά το ακρυλαμίδιο στα τρόφιμα. Βρίσκεται σε στενή επικοινωνία με τους αρμόδιους παράγοντες και εργάζεται για να εντοπίσει τον τρόπο με τον οποίο θα μπορούσαν να μειωθούν τα επίπεδα όσο το δυνατόν περισσότερο. Αυτό είναι αποτέλεσμα των συμβουλών της επιστημονικής επιτροπής τροφίμων που παρασχέθηκαν στη γνώμη της της 3ης Ιουλίου 2002. Η επιστημονική γνώμη σκιαγραφεί επίσης τους τομείς όπου απαιτούνται περαιτέρω μελέτες και επικυρώνει τις συστάσεις της συνεδρίασης της Παγκόσμιας Οργάνωσης Υγείας/Οργανισμού για τη Διατροφή και τη Γεωργία (ΠΟΥ/FAO) που πραγματοποιήθηκε στη Γενεύη στα τέλη του Ιουνίου του 2002. Η συνέχεια που θα δοθεί στις πτυχές αυτές θα παρακολουθείται διαρκώς.

Είναι σημαντικό να σημειωθεί ότι ο σχηματισμός ακρυλαμιδίου στα τρόφιμα ανακαλύφθηκε μόλις τελευταία. Πρόκειται για το αποτέλεσμα της νέας τεχνολογίας ανάλυσης που μας βοηθά να καταλάβουμε καλύτερα τους τρόπους με τους οποίους η παραδοσιακή πρακτική μαγειρέματος επηρεάζει τα τρόφιμα που τρώμε. Είναι αναπόφευκτο ότι απαιτούνται περισσότερες μελέτες προτού μπορέσουμε να καταλάβουμε καλύτερα το επίπεδο του κινδύνου που παρουσιάζεται. Όσον αφορά τις πιθανές επιπτώσεις σχετικά με τον καρκίνο, ορισμένες οργανώσεις έχουν καταβάλει ποικίλες προσπάθειες για να τις εκφράσουν ποσοτικά. Ωστόσο, η επιστημονική επιτροπή τροφίμων κατέληξε στο συμπέρασμα ότι οι διαθέσιμες πληροφορίες είναι πολύ περιορισμένες και δεν είναι πιθανό να εκτιμηθεί επακριβώς η πιθανή συμβολή σε ορισμένα κρούσματα καρκίνου.

Παρόλα αυτά, είναι σημαντικό να μειωθούν τα επίπεδα του ακρυλαμιδίου στα τρόφιμα χωρίς καθυστέρηση. Η Επιτροπή προγραμματίζει το συντονισμό των κοινοτικών δραστηριοτήτων. Στοχεύει να εξασφαλίσει ότι το έργο που πραγματοποιείται θα είναι συμπληρωματικό και ότι θα σημειωθεί πρόοδος το ταχύτερο δυνατόν. Προγραμματίζεται συνεδρίαση των κρατών μελών και εξωτερικών οργανισμών, συμπεριλαμβανομένων της βιομηχανίας και ομάδων καταναλωτών για τις 15-16 Οκτωβρίου 2002. Η Επιτροπή διαβουλεύεται επί του παρόντος με τα ενδιαφερόμενα μέρη. Ένας σημαντικός βραχυπρόθεσμος στόχος της συνεδρίασης θα είναι να συζητηθεί η δυνατότητα ανάπτυξης ενός οδηγού ορθής πρακτικής για την πρόληψη του σχηματισμούψηλών επιπέδων ακρυλαμιδίου

στα τρόφιμα. Όταν επιτευχθεί επαρκής επιστημονική κατανόηση θα καταστεί δυνατό να εξετάσουμε αν πρέπει να καθοριστούν όρια για το ακρυλαμίδιο στα τρόφιμα. Η Επιτροπή εξετάζει την πιθανήποστήριξη στις προσδιορισμένες μακροπρόθεσμες ερευνητικές ανάγκες στο έκτο της πρόγραμμα πλαίσιο έρευνας και τεχνολογικής ανάπτυξης. Η ανάγκη να καθοριστούν όρια θα επανεξετάζεταιπό το πρίσμα των πιο πρόσφατων επιστημονικών στοιχείων.